पाएं अपने शहर की ताज़ा ख़बरें और फ्री ई-पेपरडाउनलोड करें
2021 में अप्रैल ऐसा महीना रहा है, जिसमें काेराेना से मामलाें से लेकर इससे हाेने वाली माैत का आंकड़ा भी कई गुणा ज्यादा बढ़ा है। इस साल जनवरी, फरवरी और मार्च में काेराेना से 12 लाेगाें की माैत हुई थी।
वहीं, अप्रैल में ही माैत का आंकड़ा इस कदर बढ़ता चला गया कि 30 दिनाें में काेराेना ग्रस्त 53 मरीजाें की माैत हाे गई। जनवरी और फरवरी में काेराेना वायरस के मामले भी अब की तुलना में काफी कम आए थे। मार्च में 3251 बढ़े ताे अप्रैल के एक ही महीने में 11 हजार से ज्यादा पाॅजिटिव मामले आने के बाद आंकड़ा 17 हजार से बढ़ कर सीधा 29 हजार पार हाे गया।
अप्रैल में माैत का भी आंकड़ा ऐसा बढ़ा कि संस्कार के लिए भी श्मशान घाट में जगह कम पड़ गई। विभाग की ओर से जाे आंकड़े जारी किए हैं, उनके मुताबिक अप्रैल के 30 दिनाें में 12 दिन ऐसे थे, जिसमें काेराेना से काेई माैत नहीं हुई। अप्रैल में करीब 52 मरीजाें की काेराेना से माैत की पुष्टि की गई है।
53 में से 35 संक्रमित मरीजाें काे किडनी, डायबिटीज अाैर हाइपरटेंशन की थी बीमारी और 18 कोरोना से संक्रमित ऐसे लोग थे जिन्हें काेई बीमारी नहीं थी
सबसे ज्यादा कालका और पिंजाैर एरिया के मरीजाें की काेराेना से माैत हुई है। आंंकड़ाें के मुताबिक, कालका में 7 मरीजाें की काेराेना से माैत हुई है, जबकि पिंजाैर में सबसे ज्यादा 11 मरीजाें ने काेराेना ग्रस्त हाेने के बाद दम ताेड़ दिया। जबकि, बरवाला में रहने वाले 6 मरीजाें की भी काेराेना से माैत हाे गई। इसके अलावा अर्बन एरिया में भी 29 लाेगाें की काेराेना से माैत हुई है।
551 नए मरीज पाॅजिटिव, 6 की हाे गई माैत
1 मई काे पंचकूला में 551 नए मरीज आए हैं, जिसमें 446 मरीज पंचकूला के रहने वाले हैं। शनिवार काे विभाग की ओर से 6 मरीजाें की काेराेना से माैत हाेने की पुष्टि की गई है। अब जिले में काेराेना के मरीजाें का आंकड़ा 29,626 तक पहुंच गया है, इसमें 21, 489 मरीज पंचकूला में रहने वाले हैं।
पंचकूला में 213 मरीजाें की अब तक माैत हाे गई है और 18,639 मरीज अब तक ठीक हाे गए हैं। अब जिले में 2637 मरीज एक्टिव कैटेगरी में है। वहीं, विभाग की ओर से 30 अप्रैल काे 2587 सैंपल लिए गए थे, जबकि अभी तक विभाग की ओर से काेविड की जांच के लिए 2, 780, 625 सैंपल लिए जा चुके है।
53 मृतकाें में 41 से 80 साल तक के 43 लाेग शामिल
काेविड मृतकों में 3 काे काेई बीमारी नहीं
शनिवार काे पहली ही मई काे पंचकूला में काेराेना से 6 लाेगाें की माैत हाे गई। जिसमें 4 पुरुष है और 2 महिलाएं भी शामिल हैं। 50 साल से कम उम्र का एक ही मरीज है, जबकि दाे 60 से 70 साल तक के मरीज हैं और 3 मरीज 80 साल से ऊपर के थे।
विभाग ने बताया कि सेक्टर-26 निवासी 64 साल के व्यक्ति की काेराेना से माैत हुई है। सेक्टर-4 निवासी 88 साल के बुजुर्ग और सेक्टर-4 निवासी 88 साल के बुजुर्ग की भी मौत हाे गई। सभी काे पहले से डायबिटीज और हाइपरटेंशन की बीमारी थी।
2021 नए मामले पंचकूला के ठीक हुए माैत हुई कुल सैंपल
(नाेट- विभाग के आंकड़ाें के मुताबिक अप्रैल के 30 दिनाें में 12 दिन ऐसे, जिनमें काेराेना से काेई माैत नहीं हुई।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn